וינונה ריידר

וינונה לורה הורוביץ (באנגלית: Winona Laura Horowitz; נולדה ב-29 באוקטובר 1971), המוכרת בשם הבמה וינונה ריידר (Winona Ryder), היא שחקנית אמריקאית ממוצא יהודי, זוכת פרס גלובוס הזהב לשנת 1993. התפרסמה בזכות תפקידיה בסרטים "ביטלג'וס", "בתולות הים", "המספריים של אדוארד", "נשים קטנות", "הנוסע השמיני 4: התחייה" ו"נערה בהפרעה"; וכן גם בעבור תפקידה בסדרת המסתורין של נטפליקס "דברים מוזרים".

==ביוגרפיה==
וינונה לורה הורוביץ נולדה במחוז וינונה, מינסוטה שבארצות הברית. אביה ממשפחה יהודית-אשכנזית שרבים ממנה נספו בשואה. שם המשפחה המקורי שלו היה "תומקין", אולם כשהיגרו לארצות הברית הוא שונה ל"הורוביץ". הוריה מייקל ד' הורוביץ וסינתיה פאלמר (לבית איסטס), הם סופרים ועורכים. ריידר מגדירה עצמה גם כיהודייה כמו אביה. אמה ממשפחה מרקע נוצרי ממוצא בלגי, גרמני, ובריטי.

ריידר נקראה על שם עיר סמוכה בשם וינונה. את שמה האמצעי "לורה" נתנו לה הוריה מפני שהיו ידידים קרובים של אשתו של הסופר הבריטי אלדוס האקסלי, לורה האקסלי. שם משפחתה המקצועי ריידר נגזר משם הבמה של זמר הסול והרוק האמריקאי מיטץ' ריידר, שאביה העריץ.

על אף שאביה מגדיר עצמו כאתאיסט ואמה כבודהיסטית, הם חינכו את ילדיהם ללמוד על דתות שונות ורק אז לבחור אישית לחייהם את אותה האמונה שתתאים להשקפתם.

להר אח צעיר בשם אוּרי (על שם הקוסמונאוט הסובייטי יורי גגארין), ושני אחים-למחצה מנישואיה הראשונים של אמה. הסנדק של ריידר הוא הסופר האמריקאי טימותי לירי.

כשוינונה הייתה בת שבע, עברו הוריה להתגורר בקומונה ריינבו שבקליפורניה, ביחד עם שבע משפחות שותפות על חלקת אדמה השוכנת על כ-1.2 קמ"ר. בשל הריחוק מכל אזור מיושב, לא היו להם חשמל או מכשירי טלוויזיה, וינונה בילתה זמן רב בקריאה, והפכה למעריצה של הספר "התפסן בשדה השיפון". אמה הראתה לה סרטים שהוקרנו על מסך באסם, כשיותר מאוחר פיתחה וינונה עניין במשחק.

כשהייתה ריידר בת עשר עברה משפחתה לפיטלומנה שבקליפורניה. בשל הצקות של ילדי בית ספרה במקום, נטשה את בית הספר והחלה ללמוד בבית. ב-1983, החלה ללמוד משחק ב-American Conservatory Theater, סמוך לסן פרנסיסקו. היא סבלה מפחד ממים בעקבות ההצקות בגיל 12.

==קריירה==
ב-1986 הופיעה ריידר לראשונה בקולנוע, בסרט "לוקאס" לצידם של קורי היים וצ'ארלי שין.

בשנת 1989 כיכבה בסרט "מלכות הכיתה", בתור ורוניקה סוייר לצד כריסטיאן סלייטר.

ב-1990 השתתפה בסרט "המספריים של אדוארד", לצידו של ג'וני דפ, בן זוגה דאז. הסרט זכה להצלחה ולהכנסה של 56 מיליון דולר בקופות הקולנוע בארצות הברית. בהמשך אותה שנה, הופיעה בסרט בתולות הים לצידן של שר וכריסטינה ריצ'י. בזכות תפקידה בסרט זה, היא הייתה מועמדת לפרס גלובוס הזהב בקטגוריית "שחקנית המשנה הטובה ביותר". באותה שנה היא הופיעה בקליפ של שר לשיר "The Shoop Shoop דong".

ב-1991 שיחקה נהגת מונית צעירה שחולמת להיות מכונאית בסרט "מונית לילה". הסרט יצא במהדורה מוגבלת אך זכה לשבחים בביקורות.

בשנת 1993 שיחקה בסרט "עידן התמימות" לצידם של דניאל דיי-לואיס ומישל פייפר. על השתתפותה בסרט זה זכתה בפרס גלובוס הזהב לשחקנית המשנה הטובה ביותר.

ב-1994 היא שיחקה בהופעת אורח בסדרת האנימציה "משפחת סימפסון" בפרק "היריבה של ליסה" בתפקיד אליסון טיילור.

ב-1998 שיחקה בסרטו של וודי אלן, "סלבריטי".

ב-1999 ריידר כיכבה בסרט הדרמה "נערה בהפרעה" לצידה של אנג'לינה ג'ולי. הסרט מבוסס על ספרה האוטוביוגרפי של סוזנה קייסן בעל אותו השם.

בשנת 2000 שיחקה סרט הדרמה הרומנטיטת "סתיו בניו יורק" לצידו של ריצ'רד גיר. הסרט קיבל ביקורות מעורבות, אך זכה להצלחה קופתית וגרף רווח של 90 מיליון דולר ברחבי העולם.

בשנת 2001 שיחקה בהופעת אורח בסיטקום "חברים" בתור מליסה וורברט, כחברתה של רייצ'ל גרין מהקולג'.

ב-2004, הופיעה בתפקיד קטן כפסיכולוגית בסרט "דפיקות לב". בשנת 2005 היא הופיעה בסרט "מעשה בשמיכת טלאים" המבוסס על ספר באותו שם, לצידו של דרמוט מלרוני. בשנת 2006 היא הופיעה בסרט "סורק אפלה" המבוסס על הספר עם אותו שם, לצידם של קיאנו ריבס, וודי הרלסון ורוברט דאוני ג'וניור. הסרט הוקרן בפסטיבל הקולנוע בקאן ובפסטיבל הקולנוע בסיאטל.

ב-2007, הופיעה ריידר בקומדיה השחורה "סקס ומוות 101".

בשנת 2009, שיחקה ריידר את אמנדה גרייסון, אימו של ספוק, בסרט המדע בדיוני "סטארטרק".

ב-2010 היא שיחקה רקדנית בלט מבוגרת בסרט דרמת המתח "ברבור שחור" לצידה של נטלי פורטמן. באותה שנה אף שיחקה בסרט העצמאי "להישאר קול", לצידה של הילרי דאף.

בשנת 2011, הופיעה בסרט הקומי "הדילמה" לצידו של וינס ווהן.

ב-2012, הופיעה ריידר בווידאו קליפ של להקת הקילרס לשיר "Here With Me". באותה שנה, היא דיבבה בסרט הסטופ-מושן "פרנקנוויני".

מאז שנת 2016 החלה לככב בסדרת המסתורין המצליחה "דברים מוזרים" מבית נטפליקס, בתור אמו של דמות אותה מגלם השחקן נואה שנאפ. 

בשנת 2018 כיכבה בסרט הקומדיה הרומנטית "היעד...חתונה" לצד קיאנו ריבס.

=== פרסים ומועמדויות ===
הייתה מועמדת לפרס אוסקר פעמיים.

זכתה בפרס גלובוס הזהב לשנת 993.

==חיים אישיים==
ביוני 1989, פגשה את השחקן ג'וני דפ בפרמיירת הסרט "Great Balls of Fire". חודשיים לאחר מכן החלו השניים בזוגיות, והתארסו ביולי 1990. הזוג אמנם היה מאורס במשך כשלוש שנים, אם כי לא-נישאו טרם פרידתם. בין השנים 1993–1996 הייתה במערכת יחסים זוגית עם המוזיקאי דייב פירנר, סולן להקת סול אסיילום. בין השנים 1998–2000, הייתה בזוגיות עם השחקן מאט דיימון; השניים התארסו, אך נפרדו מאוחר יותר. מאז 2011 היא בזוגיות עם מעצב האופנה סקוט מקינלי האן.

ריידר קיבלה כוכב בשדרת הכוכבים של הוליווד, באוקטובר 2000.

ב־12 בדצמבר 2001 נעצרה עקב גניבה של פריטי לבוש בשווי של 5 אלף דולר מחנות כל-בו בבוורלי הילס, קליפורניה, ובדצמבר 2002 גזר עליה בית המשפט שלוש שנות מאסר-על-תנאי, 480 שעות של שירות בקהילה, 3,700 דולר קנס ו-6,355 דולר פיצויים. לאחר מכן היא לקחה הפסקה של 3 שנים מעולם הבמה.

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|1986
|לוקאס
|רינה
|
|-
|1987
|תמימות נעורים
|ג'מה דילארד
|
|-
| rowspan="2" |1988
|ביטלג'וס
|לידיה דיץ
|
|-
|נערי 1969
|בת' קאר
|
|-
| rowspan="2" |1989
|מלכות הכיתה
|ורוניקה סויר
|מועמדת פרס אינדפנדנט ספיריט לשחקנית הטובה ביותר <small>(1990)</small>
|-
|סקס, אהבה ורוקנ'רול
|מיירה גייל בראון <small>(אנ')</small>
|
|-
| rowspan="3" |1990
|רוקסי מסובבת את העיר
|דינקי בוסטי
|
|-
|המספריים של אדוארד
|קים בוגס
|מועמדת פרס סאטורן לשחקנית הטובה ביותר <small>(1992)</small>
|-
|בתולות הים
|שרלוט פלקס
|מועמדת פרס גלובוס הזהב לשחקנית המשנה הטובה ביותר - סרט קולנוע <small>(1991)</small>
|-
|1991
|מונית לילה
|קורקי
|
|-
|1992
|דרקולה 
|וילהלמינה "מינה" מוריי <small>(אנ')</small>
|מועמדת פרס סאטורן לשחקנית הטובה ביותר <small>(1993)</small>
|-
| rowspan="2" |1993
|עידן התמימות
|מיי וולנד
|זוכת פרס גלובוס הזהב לשחקנית המשנה הטובה ביותר - סרט קולנוע <small>(1994)</small>
מועמדת פרס אוסקר לשחקנית המשנה הטובה ביותר <small>(1994)</small>
מועמדת פרס באפט"א לשחקנית הטובה ביותר בתפקיד משנה <small>(1994)</small>
|-
|בית הרוחות
|בלנקה טרובה 
|
|-
| rowspan="2" |1994
|מציאות נושכת
|לליינה פירס
|
|-
|נשים קטנות
|ג'וזפין "ג'ו" מארץ'
|מועמדת פרס אוסקר לשחקנית הטובה ביותר <small>(1995)</small>
|-
|1995
|מעשה בשמיכת טלאים
|פין דוד
|
|-
| rowspan="3" |1996
|נערים
|פאטי וייר
|
|-
|לחפש את ריצ'רד
|אן נוויל
|
|-
|ציד המכשפות
|אביגייל ויליאמס <small>(אנ')</small>
|
|-
|1997
|הנוסע השמיני 4: התחייה
|אנאלי קול
|מועמדת פרס סאטורן לשחקנית המשנה הטובה ביותר <small>(1998)</small>
|-
|1998
|סלבריטי
|נולה 
|
|-
|1999
|נערה בהפרעה
|סוזנה קייסן <small>(אנ')</small>
|
|-
| rowspan="2" |2000
|סתיו בניו יורק
|שרלוט פילדינג
|
|-
|נשמות תועות
|מאיה לארקין
|
|-
| rowspan="2" |2002
|מר דידס
|בייב באנט / פאם דוסון
|
|-
|סימון
|ניקולה אנדרס
|
|-
|2004
|דפיקות לב
|פסיכולוגית
|
|-
| rowspan="2" |2006
|פרס של טיפשים
|סירי טיילור
|
|-
|סורק אפלה
|דונה הות'ורן
|
|-
| rowspan="2" |2007
|העשר
|קלי לה-פונדה
|
|-
|סקס ומוות 101
|ג'יליאן
|
|-
| rowspan="2" |2008
|המילה האחרונה
|שרלוט מוריס
|
|-
|לילות אל.איי.
|שאריל ליין
|
|-
| rowspan="3" |2009
|חייה הפרטיים של פיפה לי
|סנדרה דולס
|
|-
|תישאר קול
|סקרלט סמית'
|
|-
|סטארטרק
|אמנדה גרייסון
|
|-
|2010
|ברבור שחור
|בת' מקנטייר
|
|-
|2011
|הדילמה
|ז'נביב בקמן
|
|-
| rowspan="3" |2012
|פרנקנוויני
|אלסה ואן הלסינג
|דיבוב 
|-
|The Letter
|מרטין
|
|-
|אייסמן
|דבורה קוקלינסקי 
|
|-
|2013
|בחזית
|שאריל מוט
|
|-
|2015
|הניסוי
|סשה מנקין מילגרם
|
|-
|2018
|היעד... חתונה 
[destination wedding](אנ’)
|לינדזי
|
|-
|2022
|Gone in the Night
|קאת'
|
|-
|2023
|טירה רדופה
|פאט
|
|-
|2024
|ביטלג'וס ביטלג'וס
|לידיה דיץ
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1994
|משפחת סימפסון
|אליסון טיילור
|דיבוב; פרק: "Lisa's Rival"
|-
|1996
|ד"ר כץ, מטפל מקצועי
|וינונה
|דיבוב; פרק: "Monte Carlo"
|-
|2000
|זרים עם ממתקים 
|פראן
|פרק: "The Last Temptation of Blank"
|-
|2001
|חברים
|מליסה וורברט
|פרק: "The One with Rachel's Big Kiss"
|-
|2010
|When Love Is Not Enough: The Lois Wilson Story
|לויס וילסון
|סרט טלוויזיה של CBS
מועמדת פרס סטלייט לשחקנית הטובה ביותר במיני-סדרה או סרט <small>(2010)</small>
|-
|2013–2014
|היסטוריה שתויה
|מארי דייר / פגי שיפן
|2 פרקים
|-
|2014
|Turks & Caicos
|מלאני פול
|סרט טלוויזיה של BBC Two
|-
|2015
|דרוש גיבור
|ויני רסטיאנו
|מיני-סדרה
|-
|2016–הווה
|דברים מוזרים
|ג'ויס באיירז
|תפקיד ראשי (5 עונות); 42 פרקים
מועמדת פרס גלובוס הזהב לשחקנית הטובה ביותר בסדרת דרמה <small>(2017)</small>

מועמדת פרס גילדת שחקני המסך על הופעה יוצאת מן הכלל של שחקנית בסדרת דרמה <small>(אנ') (2017)</small>
|-
| rowspan="2" |2020
|הקנוניה נגד אמריקה
|אוולין פינקל
|מיני-סדרה
|-
|שרה קופר: הכל בסדר
|לייסי גרוין
|ספיישל של נטפליקס
|}

==קישורים חיצוניים==

* 
* 
* 
* 
* 
* 
* 
* 
* 
* 
* יונתן דורון, [https://www.edb.co.il/blog/archives/28679 וינונה ריידר לנצח], באתר אידיבי, 10 באפריל 2021

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה יהודיות אמריקאיות
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:שחקניות ילדות אמריקאיות
קטגוריה:אל-הוריות אמריקאיות
קטגוריה:אל-הוריים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:מדבבות אמריקאיות
קטגוריה:מדבבים אמריקאים
קטגוריה:מפיקות קולנוע אמריקאיות
קטגוריה:מפיקי קולנוע אמריקאים
קטגוריה:אמריקאיות שנולדו ב-1971
קטגוריה:אמריקאים שנולדו ב-1971